**ლიზინგის ხელშეკრულება**

თბილისი \_\_\_\_\_\_\_ 2018 წელი

1. **ხელშეკრულების მხარეები**

|  |  |  |
| --- | --- | --- |
| * 1.
 | **ლიზინგის გამცემი:** |  |
|  | სახელწოდება (საფირმო): |  |
|  | იურიდიული მისამართი:  |  |
|  | ფაქტიური მისამართი:  |  |
|  | საიდენტიფიკაციო ნომერი:  |  |
|  | მომსახურე ბანკის დასახელება: |  |
|  | ანგარიშის ნომერი: |  |
|  | წარმომადგენელი (ხელმომწერი): |  |
|  | საკონტაქტო პირი / ტელ. ნომერი: |  |
|  | საკონტაქტო ელ. ფოსტის მისამართი: |  |
|  |  |  |
|  | **ლიზინგის მიმღები:** |  |
| 1.2.1  | სახელწოდება (საფირმო):  |  |
| 1.2.2 | იურიდიული მისამართი: |  |
| 1.2.3 | ფაქტიური მისამართი:  |  |
| 1.2.4 | საიდენტიფიკაციო ნომერი:  |  |
| 1.2.5 | მომსახურე ბანკის დასახელება: |  |
| 1.2.6 | ანგარიშის ნომერი: |  |
| 1.2.7 | წარმომადგენელი (ხელმომწერი): |  |
| 1.2.8 | საკონტაქტო პირი / ტელ. ნომერი: |  |
| 1.2.9 | საკონტაქტო ელ. ფოსტის მისამართი: |  |

1. **ხელშეკრულების საგანი**
	1. წინამდებარე ხელშეკრულების ფარგლებში, ლიზინგის გამცემი იღებს ვალდებულებას შემდგომი შესყიდვის უფლებით ლიზინგის მიმღებს 5 (ხუთი) წლის ვადით (შემდგომში **„ლიზინგის ვადა“**) მფლობელობასა და სარგებლობაში გადასცეს ლიზინგის საგანი, წინამდებარე ხელშეკრულებით დადგენილი პირობების შესაბამისად.
	2. მხარეები თანხმდებიან, რომ ლიზინგის მიმღების მიერ წინამდებარე ხელშეკრულებით, ნაკისრი ვალდებულებების სრულად და ჯეროვნად შესრულების საფუძველზე, ლიზინგის საგანი ყოველგვარი დამატებითი პირობის/ქმედების გარეშე გადადის ლიზინგის მიმღების საკუთრებაში, ლიზინგის ვადის გასვლისთანავე,
	3. ლიზინგის გამცემი აცხადებს, რომ ლიზინგის საგანი არის ნივთობრივად და უფლებრივად უნაკლო მდგომარეობაში.
2. **ლიზინგის საგნის აღწერა და მიწოდება**
	1. ლიზინგის საგანს წარმოადგენს, წინამდებარე ხელშეკრულების დანართი #1-ით განსაზღვრული აპარატურა, შესაბამისი ლიცენზიებით, რომლის ჯამური ღირებულება შეადგენს \_\_\_\_\_\_\_\_\_\_\_\_\_ (\_\_\_\_\_\_\_\_\_)და რომლის ზუსტი ჩამონათვალი, მახასიათებლები და ერთეულის ღირებულება მოცემულია #1 დანართში, რომელიც წარმოადგენს ხელშეკრულების შემადგენელ და განუყოფელ ნაწილს.
		1. მხარეები თანხმდებიან, რომ ლიზინგის გამცემის მიერ მოწოდებული ლიზინგის საგანი უნდა იყოს ლიზინგის მიმღების ტექნიკურ და პროგრამულ სისტემასთან სრულად ადაპტირებადი (შემდგომში „ადაპტაცია“); ამასთან, თუ ასეთი ადაპტაციისათვის საჭირო იქნება ლიზინგის მიმღების მიერ დამატებით რაიმე ტექნიკის/აპარატურის და/ან პროგრამული უზრუნველყოფის (შემდგომში „დამაკავშირებელი სისტემა“) შესყიდვა, ლიზინგის მიმღები ამის შესახებ ინფორმირებული უნდა იყოს წინასწარ, ხელშეკრულების გაფორმებამდე; ამასთანავე, მხარეები თანხმდებიან, რომ ლიზინგის მიმღების მიერ ადაპტაციის მიზნებისათვის შესყიდული დამაკავშირებელი სისტემის გამართულად მუშაობასა და/ან მისი მეშვეობით ლიზინგის საგნის ლიზინგის მიმღების ტექნიკურ და პროგრამულ სისტემასთან ადაპტაციაზე სრულ პასუხისმგებლობას იღებს ლიზინგის გამცემი, მხოლოდ იმ შემთხვევაში თუ პროგრამული უზრუნველყოფა, რომელიც ლიზინგის მიმღების მიერ იქნება შეძენილი ადაპტაციისთვის, შესაბამისობაში იქნება საერთაშორისოდ აღიარებულ ზოგად სტანდარტებთან.
	2. მხარეები თანხმდებიან, რომ ლიზინგის გამცემის მიერ ლიზინგის საგნის მიწოდების/მონტაჟის/ჩართვის, წინამდებარე ხელშეკრულებით გათვალისწინებული, რომელიმე პირობის დარღვევის შემთხვევაში ლიზინგის მიმღები უფლებამოსილია (დარღვეული ვალდებულების ჯეროვნად შესრულებამდე) ლიზინგის გამცემს დააკისროს პირგასამტეხლო, ყოველ ვადაგადაცილებულ დღეზე, ლიზინგის საგნის ჯამური ღირებულების 0.2%-ის (ნული მთელი ორი მეათედი პროცენტი) ოდენობით.
	3. მხარეები თანხმდებიან, რომ ლიზინგის მიმღების მიერ ლიზინგის საგნის ღირებულების (სალიზინგო ანაზღაურების) გადახდა მოხდება ეროვნულ ვალუტაში, გადახდის დღეს, საქართველოს ეროვნული ბანკის მიერ დადგენილი ოფიციალური გაცვლითი კურსის შესაბამისად, მხარეთა შეთანხმებით განსაზღვრული გრაფიკით.
	4. მხარეები თანხმდებიან, რომ ლიზინგის საგანთან დაკავშირებული საგარანტიო მომსახურება და მისი პირობები, განისაზღვრება წინამდებარე ხელშეკრულების დანართი N2-ით, რომელიც წარმოადგენს ხელშეკრულების შემადგენელ და განუყოფელ ნაწილს; ამასთან, ლიზინგის საგნის ღირებულება მოიცავს საგარანტიო მომსახურების ღირებულებასაც.
	5. ლიზინგის გამცემის მიერ ლიზინგის საგნის ლიზინგის მიმღებისთვის მიწოდების, მონტაჟისა და ჩართვის შემდეგ, ლიზინგის მიმღების მიერ შესაბამისი მიღება-ჩაბარების აქტის ხელმოწერით დადასტურდება, რომ ლიზინგის საგანი ლიზინგის მიმღების მიერ არის შერჩეული, მისთვის ცნობილია ლიზინგის საგნის ხარისხი და ლიზინგის მიმღებს გადაეცა ნივთობრივად და უფლებრივად უნაკლო ლიზინგის საგანი. ამასთან მხარეები თანხმდებიან, რომ აღნიშნული მიღება-ჩაბარების აქტის გაფორმების შემდეგ ლიზინგის მიმღების მიერ, ლიზინგის საგანზე ფარული ნაკლის გამოვლენის შემთხვევაში ლიზინგის მიმღები დაუყოვნებლივ (გონივრულ) ვადაში აცნობებს ლიზინგის გამცემს აღნიშნულის შესახებ, რა შემთხვევაშიც ლიზინგის გამცემი ვალდებულია უზრუნველყოს ლიზინგის საგნის შეკეთება ან/და შეცვლა, გონივრულ ვადაში, მაგრამ არაუგვიანეს 30 (ოცდაათი) კალენდარული დღისა.
3. **ლიზინგის საგნის საკუთრებაში გადასვლა**
	1. მხარეები თანხმდებიან, რომ ლიზინგის საგნის ღირებულების ჯეროვნად გადახდის შემდეგ, ლიზინგის საგანი, ყოველგვარი დამატებითი პირობებისა და შეთანხმების გარეშე, გადადის ლიზინგის მიმღების საკუთრებაში.
4. **მხარეთა უფლება-მოვალეობები**
	1. ლიზინგის მიმღებს უფლება აქვს:
		1. დანიშნულებისამებრ ისარგებლოს ლიზინგის საგნით და მისი ნაყოფით ისე, რომ ამით არ შემცირდეს ლიზინგის საგნის ღირებულება, თუ ეს შემცირება არ არის ლიზინგის საგნის ნორმალური სამეურნეო გამოყენების შედეგი.
	2. ლიზინგის მიმღები ვალდებულია:
		1. დაიცვას ლიზინგის საგნის ტექნიკური პირობები და ექსპლუატაციის წესები;
		2. გონივრული შესაძლებლობის ფარგლებში, დაიცვას ლიზინგის საგანი მესამე პირების მხრიდან ხელყოფისგან;
	3. ლიზინგის გამცემს უფლება აქვს:
		1. მოსთხოვოს ლიზინგის მიმღებს ლიზინგის საგნის სათანადო წესით გამოყენება და ხარისხის შესანარჩუნებლად საჭირო ზომების მიღება, ნორმალური ცვეთის გათვალისწინებით.
	4. ლიზინგის გამცემი ვალდებულია:
		1. სახელშეკრულებო პერიოდის განმავლობაში, ყოველგვარი დამატებითი ანაზღაურების მოთხოვნის გარეშე, განახორციელოს დანართი N2-ით გათვალისწინებული სრული საგარანტიო მომსახურება/სერვისი.
		2. მიმწოდებელთან დადებულ ხელშეკრულებაში, ასეთის არსებობის შემთხვევაში, ნებისმიერი ისეთი ცვლილების შეტანა (ან შეწყვეტა, მოშლა), რომელიც გავლენას ახდენს ლიზინგის მიმღების უფლებებზე, განახორციელოს მხოლოდ ლიზინგის მიმღების თანხმობით.
5. **მხარეთა განცხადებები და გარანტიები**
	1. მხარეები იღებენ ვალდებულებას სრულად აუნაზღაურონ ერთმანეთს მათ მიერ წინამდებარე ხელშეკრულებით გათვალისწინებული ვალდებულებების სრული ან ნაწილობრივი შეუსრულებლობით ან არაჯეროვანი შესრულებით გამოწვეული/მიყენებული ნებისმიერი სახის პირდაპირი და არაპირდაპირი ზიანი (ზარალი) საქართველოს კანონმდებლობით დადგენილი წესისა და პირობების შესაბამისად.
6. **უფლებათა გადაცემა და ცესია**
	1. არცერთი მხარე არ არის უფლებამოსილი, მეორე მხარის წერილობითი თანხმობის გარეშე, ამ ხელშეკრულებით გათვალისწინებული უფლება-მოვალეობები და/ან მოთხოვნები, მთლიანად ან ნაწილობრივ გადასცეს ნებისმიერ მესამე პირს.
7. **მხარეთა პასუხისმგებლობა**
	1. ლიზინგის გამცემი ვალდებულია აუნაზღაუროს ლიზინგის მიმღებს ამ ხელშეკრულების და/ან დაკავშირებული ხელშეკრულების სრულად ან ნაწილობრივ შეუსრულებლობის ან არაჯეროვანი შესრულების შედეგად მიყენებული პირდაპირი ან არაპირდაპირი ზიანი (ზარალი), ლიზინგის მიმღების მოთხოვნის შესაბამისად და ვადაში.
	2. ზარალის ანაზღაურება არ ათავისუფლებს მხარეებს ამ ხელშეკრულებით ნაკისრი ვალდებულებების შესრულებისაგან.
	3. მხარეები თანხმდებიან, რომ ლიზინგის გამცემის მიერ, წინამდებარე ხელშეკრულებით გათვალისწინებული ნებისმიერი ვალდებულების დარღვევის შემთხვევაში, (რომლის დარღვევისთვის არ არის გათვალისწინებული ცალკე პირგასამტეხლო) ლიზინგის მიმღები უფლებამოსილია დააკისროს, ხოლო ასეთ შემთხვევაში, ლიზინგის გამცემი ვალდებულია, გადაიხადოს პირგასამტეხლო, ლიზინგის საგნის ჯამური ღირებულების 0.1%-ის (ნული მთელი ერთი მეათედი პროცენტი) ოდენობით ყოველ ვადაგადაცილებულ დღეზე.
	4. ლიზინგის მიმღები უფლებამოსილია არ გადაიხადოს ლიზინგის ღირებულება, თუ ლიზინგის გამცემი არღვევს ამ ხელშეკრულებით გათვალისწინებულ ვალდებულებას/ებს; ამასთან, გადახდა უნდა განახლდეს მას შემდეგ, რაც ლიზინგის გამცემი შეასრულებს მასზე დაკისრებულ ვალდებულებას.
8. **პრეტენზიები და დავები**
	1. ხელშეკრულება და ხელშეკრულებასთან დაკავშირებით მხარეთა შორის წარმოშობილი ნებისმიერი დავა რეგულირდება საქართველოს კანონმდებლობით. ამ ხელშეკრულების ირგვლივ წამოჭრილი ნებისმიერი დავა წყდება მოლაპარაკების გზით. დავის მოუგვარებლობის შემთხვევაში, მხარეები მიმართავენ ქ. თბილისის საქალაქო სასამართლოს.
9. **ხელშეკრულების მოქმედება და შეწყვეტა**
	1. წინამდებარე ხელშეკრულება ძალაშია მხარეთა მიერ მისი ხელმოწერის მომენტიდან და მოქმედებს 5 (ხუთი) წლის ვადით, ნებისმიერ შემთხვევაში ვალდებულების სრულ შესრულებამდე.
	2. ეს ხელშეკრულება შესაძლებელია შეწყდეს მხარეთა შეთანხმების საფუძველზე და/ან კანონმდებლობით დადგენილი წესით. ხელშეკრულების შეწყვეტა არ ათავისუფლებს მხარეებს ამ ხელშეკრულებით ან/და შესაბამისი კანონმდებლობით დადგენილი ვალდებულებებისა და პასუხისმგებლობისაგან.
	3. მხარეები თანხმდებიან, რომ თუ მხარეთა შორის, \_\_\_\_\_\_\_\_\_\_\_\_\_ გაფორმებული სამედიცინო სახარჯი მასალების ნასყიდობის ხელშეკრულება („დაკავშირებული ხელშეკრულება“) ბრალეულად შეწყდება ლიზინგის მიმღების მიერ, აღნიშნული შეწყვეტა გამოიწვევს წინამდებარე ხელშეკრულების ავტომატურ შეწყვეტასაც;
	4. ლიზინგის გამცემი უფლებამოსილია მოშალოს ლიზინგის ხელშეკრულება, თუ ლიზინგის მიმღები არსებითად არღვევს თავის ვალდებულებებს. მხარეები თანხმდებიან, რომ წინამდებარე ხელშეკრულების მიზნებისათვის, ვალდებულლების არსებით დარღვევად განიხილება, შემთხვევა, როდესაც ლიზინგის მიმღები არ შეასრულებს ლიზინგის ღირებულების ანაზღაურების ვალდებულებას 3 (სამი) კალენდარული თვის განმავლობაში, და უშედეგოდ გავიდა ლიზინგის გამცემის მიერ განსაზღვრული დამატებითი ვადა, რომელიც არ უნდა იყოს 2 (ორ) კალენდარულ თვეზე ნაკლები.
10. **სხვა პირობები**
	1. მხარეები ადასტურებენ, რომ ამ ხელშეკრულების შინაარსი ზუსტად გამოხატავს მხარეთა ნებას და რომ მათ მიერ ნების გამოვლენა მოხდა ამ ხელშეკრულების შინაარსის გონივრული განსჯის შედეგად და არა მარტოოდენ სიტყვა-სიტყვითი მნიშვნელობიდან.
	2. ნებისმიერი და ყოველი უფლება, რომელიც მიენიჭება მხარეს მეორე მხარის მიერ ამ ხელშეკრულების ან/და შესაბამისი კანონმდებლობის სრულად ან ნაწილობრივ დარღვევის შედეგად, კრებითია და დაემატება ამ ხელშეკრულებით ან/და შესაბამისი კანონმდებლობით მინიჭებულ ყველა სხვა უფლებას.
	3. ერთ-ერთი მხარის მხრიდან ამ ხელშეკრულების ან/და შესაბამისი კანონმდებლობის სრულად ან ნაწილობრივ დარღვევასთან დაკავშირებით მეორე მხარის მიერ მისთვის მინიჭებული უფლებების გამოუყენებლობა არ ნიშნავს ამ უფლებებისა და მოთხოვნების გაქარწყლებას (ან მათზე უარის თქმას) და არ გავრცელდება ამ ხელშეკრულების ან/და შესაბამისი კანონმდებლობის ნებისმიერ შემდგომ დარღვევაზე.
	4. ამ ხელშეკრულებაში ცვლილებებისა და დამატებების შეტანა დასაშვებია მხოლოდ წერილობითი ფორმით მხარეთა შეთანხმებით, რომელიც წარმოადგენს ამ ხელშეკრულების დანართს და მის განუყოფელ ნაწილს. ამ ხელშეკრულებაში შეტანილ ცვლილებებს და დამატებებს მიენიჭება უპირატესობა იმ საკითხებთან მიმართებით, რომელთა დასარეგულირებლადაც არის შეტანილი ამგვარი ცვლილებები და დამატებები.
	5. მხარეები თანხმდებიან, რომ წინამდებარე ხელშეკრულებით გათვალისწინებული ნებისმიერი პირგასამტეხლოს დაკისრება არის მხარის უფლება და არა ვალდებულება, ამასთან პირგასამტეხლოს გადახდა არ ათავისუფლებს მხარეს შესაბამისი ვალდებულების შესრულებისგან.
	6. ამ ხელშეკრულების რომელიმე პუნქტ(ებ)ის ან/და ქვეპუნქტ(ებ)ის ბათილობა არ გამოიწვევს მთლიანად ამ ხელშეკრულების ან/და მათი სხვა პუნქტ(ებ)ის თუ ქვეპუნქტ(ებ)ის ბათილობას. ბათილი დებულების ნაცვლად, გამოიყენება იმგვარი დებულება, რომლითაც უფრო ადვილად მიიღწევა ამ ხელშეკრულებით გათვალისწინებული მიზანი.
	7. ეს ხელშეკრულება მისი ვალდებულებებითა და სარგოებით ვრცელდება და სავალდებულოა მხარეთა უფლებამონაცვლეებისა და მემკვიდრეებისათვის/სამართალ მემკვიდრეებისათვის.
	8. შემთხვევებში, რომლებიც არ არის გათვალისწინებული ამ ხელშეკრულებით, მხარეები იხელმძღვანელებენ შესაბამისი კანონმდებლობით დადგენილი შესაბამისი ურთიერთობის მარეგულირებელი ნორმებით ან დამატებით შეთანხმებული პირობებით.
	9. წინამდებარე ხელშეკრულება შედგენილია თანაბარი იურიდიული ძალის მქონე 2 (ორ) იდენტურ ეგზემპლარად, რომელთაგანაც ერთი ეგზემპლარი გადაეცემა ლიზინგის გამცემს, ხოლო ერთი იდენტური ეგზემპლარი გადაეცემა ლიზინგის მიმღებს.
11. **მხარეთა ხელმოწერები**

|  |  |
| --- | --- |
| **ლიზინგის გამცემი**დირექტორი | **ლიზინგის მიმღები** |